
Për shtyrjen e afatit të njoftimit të kontratës së nënshkruar për procedurën e prokurimit publik, me objekt “rrjeti i komunikimeve on-line i shërbimit të gjendjes civile”, të kryer nga ministria e brendshme

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Lejimin e Ministrisë së Brendshme, si organ qendror blerës, të realizojë, brenda datës 31 dhjetor 2012, procedurën e prokurimit, me objekt “Rrjeti i komunikimeve on-line i shërbimit të Gjendjes Civile”, me fondet e miratuara në buxhetin e këtij viti, të përcaktuara në aneksin bashkëlidhur këtij vendimi.
Brenda këtij afati të përfshihet publikimi i njoftimit të kontratës së nënshkruar në Buletinin e Njoftimeve Publike.
2. Ngarkohen Ministria e Brendshme, Ministria e Financave, Agjencia e Prokurimit Publik dhe autoriteti kontraktor i përmendur në aneks për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

